[class=p\_margin text\_right]"Bahor tiklanish-8" muddatli omonat pasportiga 1-ilova

[class= center](yangi tahrirda)

[class=text\_year]Toshkent shahri “\_\_\_\_” \_\_\_\_\_\_\_\_\_\_ 20\_\_\_ yil

[class=p\_margin text\_indent]"Ipak Yo‘li" aksiyadorlik innovatsiya tijorat banki, bundan keyin “Bank” deb yuritiladi, filial to‘g‘risidagi nizom (Operatsion boshqaruv to‘g‘risida) va ishonchnoma asosida ish yurituvchi filial rahbari (Operatsion boshqaruv rahbari) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ shaxsida bir tomondan, va, bundan keyin “Omonatchi” deb yuritiladigan \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, boshqa tomondan, yakka tartibda “Tomon” deb, birgalikda “Tomonlar” deb yuritiladi, ushbu shartnomani quyidagilar to‘g‘risida tuzdilar:

[class=p\_margin text\_indent]1.1. Bank ushbu Shartnomada nazarda tutilgan shartlar va tartibda Omonatchidan 365 kunlik yillik bazaviy davrdan kelib chiqqan holda yillik 3 (uch) foiz hisobidan foizlar to‘lash sharti bilan 6 (olti) oy muddatga \_\_\_\_\_\_\_\_\_ (\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) AQSH dollari miqdoridagi naqd pul summasini (Omonatni) qabul qiladi.

[class=p\_margin text\_indent]1.2. Omonatni qabul qilish uchun Bank Omonatchining arizasiga asosan 20606\_\_\_\_\_\_\_\_\_\_\_\_\_\_\_\_\_ muddatli omonat hisob raqamini ochadi. Boshqa shaxsga berilgan ishonchnoma asosida Omonat ochilishiga yo‘l qo‘yilmaydi.

[class=p\_margin text\_indent]1.3. Omonatga qo‘shimcha badallar qabul qilinmaydi.

[class=p\_margin text\_bold]**II. Foizlarni hisoblash va to‘lash shartlari**

[class=p\_margin text\_indent]2.1. Bank muddatli omonat bo‘yicha ushbu Shartnomada belgilangan foizlarni har kuni milliy valyuta so‘mda, muddatli omonat hisobvarag‘idagi pul mablag‘larining kunlik haqiqiy qoldig‘i summasiga, O‘zbekiston Respublikasi Markaziy bankining operatsiya amalga oshirilgan sanadagi joriy kursi bo‘yicha hisoblaydi. Foizlarni hisoblash muddatli omonat hisobvarag‘iga pul mablag‘lari kelib tushgan kundan keyingi kundan boshlanib, ular Omonatchiga qaytarilishidan yoki ushbu Shartnomaning 3.2-bandida nazarda tutilgan shartlar yuzaga kelganda muddatli omonat hisobvarag‘idan to‘liq hisobdan chiqarilishidan oldingi kungacha davom etadi.

[class=p\_margin text\_indent]2.2. Hisoblangan foizlar summasi joriy oy uchun har oyda, omonatning amal qilish muddati davomida, omonatning asosiy summasi qabul qilingan va shartnoma tuzilgan sanaga mos keluvchi kunda, Omonatchining arizasiga muvofiq, uning maxsus so‘mdagi karta hisobvarag‘iga o‘tkaziladi.

[class=p\_margin text\_indent]O‘zbekiston Respublikasi Soliq kodeksining 366 va 382-moddalariga muvofiq, Bank norezidentlar uchun omonatlar bo‘yicha to‘lanadigan foizlardan (daromadlardan) 10% miqdorida soliq ushlab qoladi.

[class=p\_margin text\_indent]Soliq rezidenti bo‘lgan omonatchi O‘zbekiston Respublikasi soliq organlariga murojaat qilib, ushlab qolingan soliqni qaytarish jarayonini boshlash tashabbusi bilan chiqishi mumkin.

[class=p\_margin text\_indent]2.3. Muddatli omonat Omonatchining tashabbusi bilan muddatidan oldin yopilganda, yozma ariza asosida, omonat bo‘yicha hisoblangan, lekin to‘lanmagan foizlar to‘lanmaydi, omonatning asosiy summasidan ilgari to‘langan foizlar summasi esa qaytarib olinmaydi.

[class=p\_margin text\_indent]2.4. Omonatchining muddatli omonati hisobvarag‘iga O‘zbekiston Respublikasining amaldagi qonunchiligiga muvofiq xatlov qo‘yilgan davrda omonat summasiga foizlar hisoblanmaydi.

[class=p\_margin text\_bold]**III. Muddatli omonatni saqlash va qaytarish shartlari**

[class=p\_margin text\_indent]3.1. Ushbu Shartnomaning 1.1-bandida ko‘rsatilgan pul mablag‘larini saqlash muddati tugagach, Omonatchining muddatli hisobraqamidagi barcha mablag‘lar ushbu Shartnomaning 1.1-bandida belgilangan foizlarni hisoblash to‘xtatilgan holda Omonatchining 20206840 talab qilib olinguncha hisobraqamiga o‘tkaziladi. Muddatli omonatdan 1 AQSH dollarigacha bo‘lgan sentlar omonatchining 20206000 talab qilib olinguncha hisobraqamiga o‘tkaziladi va O‘zbekiston Respublikasi Markaziy bankining operatsiya amalga oshirilgan kundagi kursi bo‘yicha milliy valyutada to‘lanadi.

[class=p\_margin text\_indent]3.2. Ushbu Shartnomaning 3.1-bandi shartlariga muvofiq 365 kundan ortiq vaqt davomida kirim-chiqim operatsiyalari amalga oshirilmagan taqdirda, mablag‘lar summasi avtomatik ravishda talab qilib olinguncha omonat hisobvarag‘ida bloklanadi va Omonatchi Bankka kelguniga qadar harakatsiz hisobvaraqlar guruhi (842- harakatsiz) tarkibiga o‘tkaziladi.

[class=p\_margin text\_indent]3.3. Omonatchi muddatli omonat summasini muddatidan oldin olishni istasa, Omonatchi muddatli omonat summasini talab qilib olishning mo‘ljallanayotgan sanasidan kamida bir oy oldin Bankni o‘z niyati haqida yozma ravishda xabardor qilishi lozim.

[class=p\_margin text\_indent]3.4. Omonatni qaytarish naqd pul shaklida AQSH dollarida amalga oshiriladi.

[class=p\_margin text\_indent]3.5. Agar muddatli omonat muddati tugashi munosabati bilan omonatni qaytarish kuni dam olish kuniga to‘g‘ri kelsa, u holda omonatni berish keyingi ish kunida amalga oshiriladi.

**I**[class=p\_margin text\_bold]**V. Tomonlarning huquq va majburiyatlari**

[class=p\_margin text\_indent]**4.1. Omonatchi quyidagi huquqlarga ega:**

[class=p\_margin text\_indent]4.1.1. Omonatni ham shaxsan, ham o‘z vakili orqali tasarruf etish (qonunda belgilangan tartibda rasmiylashtirilgan ishonchnoma orqali);

[class=p\_margin text\_indent]4.1.2. Omonat summasini ushbu shartnomada belgilangan shartlar va tartibda talab qilish;

[class=p\_margin text\_indent]4.1.3. Ushbu Shartnomada nazarda tutilgan boshqa huquqlar.

[class=p\_margin text\_indent]**4.2. Omonatchi o‘z zimmasiga quyidagi majburiyatlarni oladi:**

[class=p\_margin text\_indent]4.2.1. Omonat shartlari bilan tanishib chiqish;

[class=p\_margin text\_indent]4.2.2. Ushbu Shartnoma shartlariga rioya qilish;

[class=p\_margin text\_indent]4.2.3. Bank muassasalariga pul mablag‘larini qo‘yish shartlariga rioya qilgan holda ushbu Shartnoma imzolangan kuni omonatga pul mablag‘larini qo‘yish;

[class=p\_margin text\_indent]4.2.4. Bankni Omonatni muddatidan oldin to‘liq qaytarish haqida omonat yopilishi kutilayotgan sanadan kamida 30 (o‘ttiz) kun oldin oldin xabardor qilish;

[class=p\_margin text\_indent]4.2.5. Bank tomonidan berilgan Omonat daftarchasini tegishli ravishda to‘g‘ri saqlash. Omonat daftarchasi shikastlangan yoki yo‘qolgan taqdirda, bankka yo‘qotish to‘g‘risidagi ariza berilgan kundagi bankning amaldagi Tariflarida belgilangan miqdorda jarima to‘lash;

[class=p\_margin text\_indent]4.2.6. Omonatchining manzili, telefon raqami, familiyasi, ismi yoki otasining ismi o‘zgargan taqdirda, shuningdek uning shaxsini tasdiqlovchi hujjatlar almashtirilgan, ishonchnoma bekor qilingan taqdirda, Omonatchi 3 (Uch) bank kuni muddat ichida, sodir bo‘lgan o‘zgarishlar to‘g‘risida Bankni yozma ravishda xabardor qilishi va zarur bo‘lganda, yangi hujjatning nusxasini taqdim etishi shart;

[class=p\_margin text\_indent]4.2.7. Har chorakda Bankka shaxsan tashrif buyurish yoki Shaxsiy kabinet orqali masofadan turib omonatni xatlovdan o‘tkazish jarayonida ishtirok etish.

[class=p\_margin text\_indent]4.2.8. 3 (uch) bank kuni ichida O‘zbekiston Respublikasi qonun hujjatlari talablariga rioya qilgan holda Bank tomonidan so‘ralgan hujjatlar va/yoki ma’lumotlarni taqdim etish;

[class=p\_margin text\_indent]4.2.9. Omonatchi-norezident Bank so‘rovi berilgan vaqtdan boshlab 3 (uch) bank kuni mobaynida pul mablag‘larining kelib chiqish manbalari to‘g‘risida ma’lumot taqdim etish majburiyatini oladi;

[class=p\_margin text\_indent]4.2.10. Ushbu Shartnomada nazarda tutilgan boshqa majburiyatlar.

[class=p\_margin text\_indent]**4.3. Bank quyidagi huquqlarga ega:**

[class=p\_margin text\_indent]4.3.1. Belgilangan tartibda Omonat summasidan resurslar sifatida foydalanish;

[class=p\_margin text\_indent]4.3.2. Omonatchining pul mablag‘larini muddatidan oldin qaytarish to‘g‘risidagi yozma xabarnomasi olingan kundan boshlab 30 (o‘ttiz) kun ichida omonat summasini naqd pul shaklida qaytarishni amalga oshirish;

[class=p\_margin text\_indent]4.3.3. Omonatchining talabiga ko‘ra omonat muddati tugashidan oldin omonat qaytarilgan taqdirda, ushbu shartnomaning 2.3-bandi talablariga muvofiq omonat bo‘yicha to‘lov sanasi kelguniga qadar ilgari hisoblangan, lekin to‘lanmagan foizlarni ushlab qolish;

[class=p\_margin text\_indent]4.3.4. Omonatchidan O‘zbekiston Respublikasi qonun hujjatlari talablariga rioya etilishini ta’minlash uchun zarur bo‘lgan tasdiqlovchi hujjatlar va (yoki) ma’lumotlarni taqdim etishni talab qilish;

[class=p\_margin text\_indent]4.3.5. Omonatchi bila turib soxta hujjatlar taqdim etgan yoki qonun hujjatlariga muvofiq talab qilingan hujjatlar taqdim etilmagan taqdirda operatsiyalarni amalga oshirishni rad etish;

[class=p\_margin text\_indent]4.3.6. Bank tomonidan so‘ralgan hujjatlar va (yoki) ma’lumotlar ushbu Shartnomada belgilangan muddatlarda taqdim etilmagan, shuningdek, omonatchi tomonidan Bankka to‘liq bo‘lmagan yoki ishonchsiz hujjatlar va (yoki) ma’lumotlar taqdim etilgan hollarda ushbu Shartnomani bir tomonlama tartibda bekor qilish;

[class=p\_margin text\_indent]4.3.7. Har chorakda, omonat lozim darajada inventarizatsiyalanmaganligi aniqlangan taqdirda, omonatchining omonat daftarchasi bilan omonatdagi mablag‘lar qoldig‘ini inventarizatsiya qilish uchun Bankka majburiy ravishda kelishi to‘g‘risida omonatchini yozma shaklda xabardor qilish.

[class=p\_margin text\_indent]4.3.8. Qonun hujjatlarida belgilangan hollarda Omonat hisobvarag‘i bo‘yicha operatsiyalarni vaqtincha to‘xtatib turish;

[class=p\_margin text\_indent]4.3.9. Ushbu Shartnomada nazarda tutilgan boshqa huquqlar.

[class=p\_margin text\_indent]**4.4. Bank o‘z zimmasiga quyidagi majburiyatlarni oladi:**

[class=p\_margin text\_indent]4.4.1. Qonun hujjatlari talablariga muvofiq Omonatchiga omonatga pul mablag‘lari qabul qilinganligini tasdiqlovchi omonat daftarchasini yoki uning arizasiga ko‘ra va bank tariflarida nazarda tutilgan miqdorda jarima to‘langandan keyin omonatchi yo‘qotgan omonat daftarchasi o‘rniga yangi daftarchani berish;

[class=p\_margin text\_indent]4.4.2. Omonatchiga omonat shartlarini tushuntirish;

[class=p\_margin text\_indent]4.4.3. Omonatni sir saqlash va u haqidagi ma’lumotlarni faqat qonun hujjatlarida nazarda tutilgan hollarda uchinchi shaxslarga taqdim etish;

[class=p\_margin text\_indent]4.4.4. Omonatchiga mazkur Shartnomaning 1.1-bandida ko‘rsatilgan muddat tugagandan so‘ng, Omonat summasi Omonat valyutasida qaytarish va ushbu Shartnoma shartlarida belgilangan tartibda va miqdorda foizlarni to‘lash;

[class=p\_margin text\_indent]**4.5. Tomonlar quyidagi majburiyatlarni o‘z zimmasiga oladi:**

[class=p\_margin text\_indent]4.5.1. Tomonlar O‘zbekiston Respublikasining korrupsiyaga qarshi kurashish sohasidagi qonun hujjatlari talablariga, Bankda korrupsiyaning oldini olish va unga qarshi kurashish bo‘yicha siyosat (Bankning rasmiy veb-saytida keltirilgan) talablari va bankning boshqa korruptsiyaga qarshi kurashish sohasidagi ichki me’yoriy hujjatlari talablariga qat’iy rioya etish majburiyatini oladilar.

[class=p\_margin text\_indent]4.5.2. Ushbu shartnoma bo‘yicha o‘z majburiyatlarini bajarishda tomonlar har qanday noqonuniy foyda yoki boshqa imtiyozlarni olish maqsadida har-qanday shaxslarning harakatlariga yoki qarorlariga ta’sir ko‘rsatish uchun ushbu shaxsga to‘g‘ridan-to‘g‘ri yoki bilvosita biron bir pul yoki qiymatni to‘lamaydi, to‘lashni taklif qilmaydi, to‘lashga ruxsat bermaydi.

[class=p\_margin text\_indent]4.5.3. Ushbu shartnoma bo‘yicha o‘z majburiyatlarini bajarishda tomonlar amaldagi qonunchilikda pora berish/olish, xodimga pora berish/o‘z tomoniga og‘dirib olish deb baholanadigan harakatlarni amalga oshirmaydilar.

[class=p\_margin text\_indent]4.5.4. Ushbu shartnoma taraflarining har biri boshqa tomonni (bank xodimlarini) biron-bir tarzda rag‘batlantirishdan bosh tortadi, shu jumladan, pul mablag‘lari, sovg‘alar berish, ularga nisbatan ishlarni (xizmatlarni) bepul bajarish va boshqa usullar bilan bank xodimini ma’lum bir qaramlikka qo‘yish va ushbu bank xodimining uni rag‘batlantiruvchi tomon foydasiga bajarishini ta’minlashga qaratilgan har qanday harakatlarni rag‘batlantirishdan bosh tortadi.

[class=p\_margin text\_indent]4.5.5. Agar biron-bir Tomon korruptsiyaga qarshi kurash shartlarining buzilishi sodir bo‘lgan yoki sodir bo‘lishi mumkin deb gumon qilsa, tegishli Tomon boshqa Tomonni yozma ravishda yoki Bank veb-saytidagi aloqa ma’lumotlarida maxsus ko‘rsatilgan ishonch telefoni orqali xabardor qilish majburiyatini oladi.

[class=p\_margin text\_indent]4.5.6. Ushbu Shartnomada nazarda tutilgan boshqa majburiyatlar.

[class=p\_margin text\_bold]**V. Shartnomaning amal qilish muddati**

[class=p\_margin text\_indent]5.1. Ushbu Shartnoma Omonat summasi Bankka kelib tushgan kundan boshlab kuchga kiradi va Tomonlar o‘z majburiyatlarini to‘liq bajargunga qadar amal qiladi.

[class=p\_margin text\_indent]5.2. Bank quyidagi hollarda ushbu shartnomani bir tomonlama bekor qilish huquqiga ega:

[class=p\_margin text\_indent]- norezident-omonatchi tomonidan Bank tomonidan so‘ralgan pul mablag‘larining kelib chiqish manbalari to‘g‘risidagi ma’lumotlar Bank so‘rovi paytidan boshlab 3 (uch) bank kuni mobaynida taqdim etilmaganda.

[class=p\_margin text\_indent]- jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirg‘in qurolini tarqatishni moliyalashtirishga qarshi kurashish, shuningdek sanksiyaviy komplayens bo‘yicha talablarda nazarda tutilgan hollarda.

[class=p\_margin text\_bold]**VI. Maxsus shartlar**

[class=p\_margin text\_indent]6.1. Ushbu Shartnomada ko‘rsatilmagan hollarda Tomonlar O‘zbekiston Respublikasining amaldagi qonunchiligiga amal qiladilar.

[class=p\_margin text\_indent]6.2. Omonatchi bankka taqdim etilgan ma’lumotlar va hujjatlarning to‘g‘riligi uchun javobgardir.

[class=p\_margin text\_indent]6.3. Muddatli omonat bo‘yicha qoldiqlar va kirim-chiqim operatsiyalari haqidagi ma’lumotlarni omonatchi xizmatga ulanish uchun ariza topshirganidan so‘ng, bankning Internet tarmog‘idagi veb-saytida joylashgan "Shaxsiy kabinet" orqali yoki Android va IOS tizimlariga mo‘ljallangan Ipak Yo‘li Mobile ilovasidan foydalangan holda, o‘zining shaxsiy login va paroli yordamida olishi mumkin.

[class=p\_margin text\_indent]6.4. Tomonlar o‘zaro kelishuvga erisha olmagan barcha nizoli masalalar qonun hujjatlarida belgilangan tartibda sudda ko‘rib chiqiladi.

[class=p\_margin text\_indent]6.5. Ushbu shartnoma shartlari qo‘shimcha shartnomalar tuzish yo‘li bilan o‘zgartirilishi yoki to‘ldirilishi mumkin.

[class=p\_margin text\_bold]6.6. Shartnoma teng yuridik kuchga ega bo‘lgan ikki asl nusxada (Tomonlarning har biri uchun bittadan) tuzildi.

[class=p\_margin text\_indent]6.7. Banklardagi omonatlarni kafolatlash jamg‘armasi bir omonatchining bir bankdagi omonati uchun 200 million so‘mgacha bo‘lgan miqdorda kafolatlangan kompensatsiya to‘lovini amalga oshiradi. Omonatning kafolatlangan summadan ortiqcha qismi bank tomonidan O‘zbekiston Respublikasining "Banklardagi omonatlarni himoyalash kafolatlari to‘g‘risida"gi qonunida belgilangan tartibda to‘lab beriladi.

[class=p\_margin text\_indent]6.8. Bank quyidagi hollarda mijozga xabarnoma yuboradi:

[class=p\_margin text\_indent]- agar bank tomonidan mijozning muddatli hisobvaraqlari bo‘yicha operatsiyalarni to‘xtatib turish amalga oshirilayotgan bo‘lsa, bank operatsiyalarni to‘xtatib turish/pul mablag‘larini muzlatish kunidan keyingi ish kunidan kechiktirmasdan mijozga mijozning hisobvaraqlari bo‘yicha operatsiyalarni to‘xtatib turish sababi to‘g‘risida xabarnoma yuboradi;

[class=p\_margin text\_indent]Xabarnoma mijozga shaxsan, pochta, elektron aloqa, Bankning MBX kanallari va boshqa kommunikatsiya kanallari orqali taqdim etiladi. Xabarnomani olish usuli mijoz tomonidan mustaqil ravishda tanlanishi kerak.

**Bankdan bildirishnoma olish usuli (taklif etilgan variantlardan birini tanlash zarur):**

 \_\_\_\_\_\_\_\_\_\_\_\_\_\_\_\_\_\_\_\_\_\_ mobil telefon raqamiga SMS-xabar;

 bankning mobil ilovasi orqali;

 pochta aloqasi orqali quyidagi manzilga:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

 bank bo‘limiga shaxsan tashrif buyurish chog‘ida;

 quyidagi elektron pochtaga: \_\_\_\_\_\_\_\_\_\_\_\_\_\_\_\_\_\_\_\_;

 bank ixtiyoriga ko‘ra boshqa aloqa kanallari orqali;

[class=p\_margin text\_bold]**Tomonlarning manzili va rekvizitlari**

|  |  |
| --- | --- |
| **Bank**  **“Ipak Yo‘li” AITB**  Toshkent shahri, \_\_\_\_\_\_\_\_\_\_\_\_\_\_\_\_\_\_\_\_\_\_ tumani  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ko‘ch.  kod  telefon (\_\_\_\_) \_\_\_\_\_\_\_\_\_\_\_\_\_\_\_\_\_\_\_\_\_\_  STIR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  OKED\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  “Ipak Yo‘li” AITB operatsion bo‘limi boshlig‘i/filial menejeri  \_\_\_\_\_\_\_\_\_\_\_\_\_\_\_\_\_\_\_\_\_\_\_ (imzo) | **Omonatchi**  F.I.SH.  Manzil: Toshkent sh., \_\_\_\_\_\_\_\_\_\_\_\_\_\_\_\_\_ tumani  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ko‘ch.  Telefon \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Pasport seriya raqami: \_\_\_\_\_\_\_\_\_\_\_\_\_\_\_\_\_\_\_  Pasport berilgan sana: \_\_\_\_\_\_\_\_\_\_\_\_\_\_\_\_\_\_  Kim tomonidan berilgan: \_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(imzo) |